**באד רגאץ** (ובגרמנית: Bad Ragaz) היא עיירת ספא בריאות, בקנטון סנט גאלן, בשוויץ.

ייחוד המקום
-----------

העיירה ממוקמת בעמק הריין (אנ'), למרגלות ההר פיזול (אנ'), 15 דקות מהגבול עם ליכטנשטיין ו-30 דקות מהגבול האוסטרי.

המקום ידוע כבר שנים רבות מאד כאתר נופש בריאות בגלל המעיינות החמים הטבעיים באזור. המים זורמים מבטן ההר בערוץ תמינה (אנ') ומוזרמים בצנרת מפפאפרס (אנ') הסמוכה, לעיירה. המים התרמיים עשירים בסודיום ביקרבונט, בקלציום, במגנזיום ובפלואור. 

במקום אף פותחה טכניקה טיפולית מיוחדת בתחום ההידרותרפיה והשיקום ההידרותרפי. 

מרחצאות המים המינרליים החמים בצירוף נוף הרי האלפים, האגמים והיערות, שבילי הליכה, מסלולים לרכיבה על אופניים ומועדוני גולף ברמה גבוהה, הפכו את באד רגאץ ליעד פופולרי לספא נופש בריאות.

בכתבה שנערכה בשנת 2022, בשיתוף עם לשכת התיירות השוויצרית, הוצגה באד רגאץ כאחת משמונה עיירות המרפא והספא הטובות ביותר בשוויץ.

לכל אלו יש להוסיף כי במקום זה כתבה הסופרת השוויצרית יוהנה ספירי, את סיפרה הידוע היידי (בעברית מוכר הספר בשם היידי בת ההרים). הספר עוסק בילדה ג'ינג'ית יתומה, אופטימית ומלאת חיים, הנשלחת להתגורר עם סבה המתבודד התמהוני בהרי האלפים השוויצריים. הוא יצא לאור בגרמנית בשנת 1880, תורגם לשפות רבות (לעברית בלבד נערכו מספר תרגומים) ואף שימש בסיס לסרטים וסדרות טלוויזיוניות. על רקע זה, קיים אזור נרחב - הכולל את באד רגאץ - הנושא את השם היידילנד (ובתרגום: מדינת היידי) ובו ניתן למצוא את בית היידי (בעיירה הסמוכה מאינפלד) את שביל היידי (על הפיזול) ועוד.

היסטוריה
--------

עד 1937 המקום נקרא בשם רגאץ והתבסס בעיקר על חקלאות. למקום היתה חשיבות מסוימת בזכות מיקומו, בדרך מהצפון לדרום בין גרמניה לאיטליה. ההיסטוריה של המקום נקשרה באופן הדוק לזו של מנזר בנדיקטיני חשוב - מנזר פפפרס (אנ') , שמקורו כנראה עוד מהמאה השמינית לספירה. המנזר היה בעל הזכויות העיקרי באדמות סביב הכפר. 

ב-1240 גילו שני ציידים מהמנזר את המעיינות החמים של ערוץ הטמינה ואת סגולות המרפא שלהם. הגישה למעיינות היתה מאד קשה וב-1350 כבר נבנו בתי מרחץ מעץ ממש מעבר לנהר. הערוץ צר מאד כמעט שאין בו אור טבעי שכן רק באמצע היום יכולות לחדור קרני שמש. מנהרה שאורכה 450 מטר מובילה דרך פנים הסלע אל מערות מים המוזנות במעיינות הנובעים מהסלע בכל שעות היממה בטמפרטורה של 36.5 מעלות צלזיוס ומזרימים 8,000 ליטר לדקה. 

 מנזר פפפארס (אנ') ובאד רגאץ
במשך השנים, סבל הכפר מהתפרצויות של מספר שריפות וגם משיטפונות שפקדו את המקום (למשל בשנים 1750, 1762 ו-1868). בשנת 1838, הובילו מאבקי הישרדות כלכליים לפניית אב המנזר באותה עת, לאפיפיור גרגוריוס הששה-עשר, להוציא את שטח המנזר מידי הכנסייה. בקשתו נענתה, וסמוך אח"כ השתלט קנטון סנט גאלן על נכסי המנזר, כולל על המעיינות החמים במקום. החל מ-1840 הוזרמו מי המעיינות מפפארס הסמוכה למרחק של ארבעה קילומטרים, אל הכפר הסמוך והנגיש יותר רגאץ. עקב הנגשת הגישה למעיינות, גבר ניצולן לצרכי תיירות. מהלך זה הוא שהוביל בסופו של דבר, ב-1937, לשינוי שם המקום ל"באד רגאץ" (ובתרגום חפשי, מרחצאות רגאץ), ולהתכווננות גוברת של הכלכלה המקומית לקראת חוג לקוחות ספא בריאות.במקום ניבנו מלונות יוקרה עבור נופשים והוא מציע מגוון רחב של חבילות ספא ומרפא.

גאוגרפיה
--------

באד רגאץ מתפרשת על פני שטח של 25.4 קמ"ר (נכון לשנת 2006). 45.4% משטח זה משמשים למטרות חקלאיות, 34.9% מיוער, 9.6% מבנים או כבישים והיתרה (10.1%) נהרות או אגמים. 

העירייה נמצאת במחוז הבחירה של Sarganserland. כפר הספא והנופש נמצא בדרום מזרח הקנטון בקצה עמק טמינה. הוא שוכן על המסלולים צפון–דרום ומזרח–מערב מעל הרי האלפים של גראובינדן. 

 מבט אווירי מ-300 מ' מאת וולטר מיטלהולצר (1922)

סמל המקום
---------

סמל המקום (שלט ההרלדי) של העיר, הוא יונה על רקע תכלת *בעל ענף Gules במקור.*

דמוגרפיה
--------

נכון לדצמבר 2020, אוכלוסיית המקום מנתה 6,467 איש [7]. 

ב 2007 , כ-25.1% מהאוכלוסייה היו אזרחים זרים. נכון ל 2020 , האזרחים הזרים הם בעיקר מיוגוסלביה, איטליה, גרמניה אוסטריה ועוד רוב האוכלוסייה דוברת גרמנית (84.9%), כאשר סרבו-קרואטית היא השפה השנייה בשכיחותה (4.3%) ואיטלקית במקום השלישי(2.9%). 

מהשפות הלאומיות של שוויץ הרב מדברים גרמנית. 

התפלגות הגילים, נכון לשנת 2020 היא: 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| גיל | 0–9 | 10–19 | 20–29 | 30–39 | 40–49 | 50–59 | 60–69 | 70–79 | 80–89 | 90–99 |
| מספרים | 503 | 626 | 591 | 810 | 756 | 640 | 476 | 318 | 174 | 35 |
| באחוזים | 10.2% | 12.7% | 12.0% | 16.4% | 15.3% | 13.0% | 9.7% | 6.5% | 3.5% | 0.7% |

מקומות ואתרים / אתרי מורשת בעלי משמעות לאומית
---------------------------------------------

* מרחצאות הכפר עם חדרי המי מרפא ב-Bartholoméplatz 1,
* הקפלה של סנט לאונרד והריסות טירת פרוידנברג רשומים כאתר מורשת שוויצרי בעלי משמעות לאומית .
* ערוץ טמינה Gorge Temuna -
* Thamina Thermal Springs spa - מרחצאות הכפר עם חדרי מי מרפא
* Heidiland
* heidi village

מפורסמים
--------

* ב

כלכלה
-----

 תחנת רכבת

  

המטה של חברת INFICON לייצור מכשירי ניתוח, איתור ובקרה של גז ממוקם בבאד רגאץ.

דת
--

נכון לשנת 2000, 58.1% השתייכו לכנסיה הרומית הקתולית, בעוד ש-22.4% השתייכו לכנסייה הרפורמית השוויצרית. היתר השתייכו לכנסיה הקתולית הנוצרית, לכנסייה האורתודוקסית ולכנסייה נוצרית אחרת. כן נירשמו במפקד 2 יהודים ו-166 מוסלמים. עוד נירשמו במפקד 277 איש שלא היו שייכים לשום כנסייה, היו אגנוסטים או אתאיסטים.

תחבורה
------

תחנת הרכבת של באד רגאץ מצויה במסלול הרכבת בין רורשאך (Rorschach) לכור (Chur) בין סרגאנס (Sargans) וכור וכך ניתן למצוא במקום רכבות מקומיות ואזוריות כאחד.

שדה התעופה בד רגאץ (גר') הוא שדה קטן המשמש לטיסות פרטיות ולגלישת פנאי .

בעבר היה רכבל במקום אך הוא הפסיק לפעול Wartensteinbahn היה רכבל בין Bad Ragaz ו- Wartenstein, 206 מ' מעל (1892-1964).

אקלים
-----

בין 1961 ל-1990 היו בבאד רגאץ בממוצע 120.5 ימי גשם או שלג בשנה ובממוצע קיבלו 830 מילימטרים (33 אינץ') של משקעים. החודש הגשום ביותר היה אוגוסט שבמהלכו באד רגאץ מקבלת ממוצע של 109 מילימטרים (4.3 אינץ') של גשם או שלג. בחודש זה ירדו משקעים בממוצע במשך 12.7 ימים. החודש היבש ביותר בשנה היה אוקטובר עם ממוצע של 49 מילימטרים (1.9 אינץ') של משקעים במשך 12.7 ימים. 

* Floorplan of Castle Freudenbergתכנית קומה של טירת פרוידנברג
* View of the castle siteמבט על אתר הטירה
* Chapel of St. Leonhardהקפלה של לאונרד הקדוש

קישורים חיצוניים
----------------

ויקישיתוף מדיה וקבצים בנושא **באד רגאץ** בוויקישיתוף
* 

* אתר האינטרנט הרשמי של באד רגאץ

* Media related to Bad Ragaz at Wikimedia Commons
* יותם רגב, שווייץ: טיול משפחתי בהרים, מסע אחר

הערות שוליים
------------

1. ↑  Bad Ragaz in Switzerland, Visit Graubunden (באנגלית)
2. ↑  Switzerland-tour.com, Discover Bad Ragaz: Alpine Retreat and Thermal Springs | Switzerland Tour, Switzerland-tour.com (באנגלית)
3. ↑  8 עיירות המרפא והספא הטובות ביותר בשווייץ, באתר פספורטניוז, ‏2022-02-13
4. ↑  Holiday region Heidiland - mountain holidays in Eastern Switzerland, heidiland.com (באנגלית)
5. ↑  Schweiz Tourismus, Tamina Gorge, Switzerland Tourism (באנגלית)
6. ↑  8 עיירות המרפא והספא הטובות ביותר בשווייץ, באתר פספורטניוז, ‏2022-02-13
7. 1 2  Swiss Federal Statistical Office (אורכב 05.01.2016 בארכיון Wayback Machine) accessed 6 January 2010
8. ↑  Flags of the World.com (אורכב 05.06.2011 בארכיון Wayback Machine) accessed 6 January 2010
9. ↑  "About us – INFICON". *inficon.com* (באנגלית). נבדק ב-2017-12-11.
10. ↑  "Bad Ragaz Aerodrome – home". *lsze.ch*. נבדק ב-2020-04-14.
11. ↑  "Temperature and Precipitation Average Values-Table, 1961-1990" (בגרמנית, צרפתית, and איטלקית). Federal Office of Meteorology and Climatology – MeteoSwiss. אורכב מ-המקור ב-27 ביוני 2009. נבדק ב-8 במאי 2009. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4103547-1
* HDS: 001352
* LCCN: nr91012447
* MusicBrainz: 13991926-5254-445b-83cd-7d87bbba5b95
* NKC: ge875404
* VIAF: 125936531
* WorldCat: lccn-nr91012447

 |